Paul di Resta

Paul di Resta (s. 16. huhtikuuta 1986https://results.motorsportstats.com/drivers/paul-di-resta/career) on brittiläinen rata-autoilija, joka kilpailee FIA World Endurance Championship -sarjassa Peugeotilla.

Paul di Resta on kilpa-autoilija Dario ja Marino Franchittin serkku ja hän on italialaista syntyperää. Di Restan managerina toimi vuosina 2010–2012 Anthony Hamilton.

Vuosina 2016-2023 di Resta toimi Sky Sports F1-kanavan kommentaattorina.

 Ura 
Di Resta aloitti uransa karting-sarjoissa joissa hän kilpaili vuosina 1994–2001. Vuonna 2002 hän kilpaili Britannian Formula Renault -talvisarjassa. Seuraavana vuonna hän siirtyi varsinaiseen BFR -sarjaan, jossa hän kilpaili vuodet 2003–2004. Vuonna 2004 di Resta sai McLaren Autosport -palkinnon hyvistä suorituksistaan.

Vuosina 2005–2006 di Resta kilpaili F3 Euroseries -sarjassa. Vuonna 2006 di Resta voitti sarjan mestaruuden. Kauden aikana hän voitti viisi kilpailua. Samana vuonna di Resta voitti Formula 3 Masters -kilpailun Zandvoortin radalla.

Vuodeksi 2007 di Resta siirtyi ajamaan DTM-sarjaan Mercedekselle. Kauden päätteeksi di Resta sijoittui sarjassa viidenneksi. Kaudella 2008 di Resta jatkoi DTM-sarjassa. Hän voitti uransa ensimmäisen kilpailun Lausitzin radalla Saksassa. Hän starttasi kilpailuun myös ensimmäistä kertaa paalupaikalta. Di Resta voitti kaudella kaksi kilpailua ja sijoittui toiseksi neljä pistettä mestaruuden voittaneelle Timo Scheiderille jääneenä. Vuonna 2009 di Resta sijoittui sarjan kolmanneksi. Vuonna 2010 di Resta voitti DTM-sarjan mestaruuden. 

Vuosina 2011–2013 ja 2017 di Resta ajoi Formula 1 -sarjassa.

Vuonna 2014 di Resta teki paluun DTM-sarjaan ajaen Mercedeksellä.

 DTM-ura 
Tilasto DTM-kausilta 2007–2010:
 kilpailuja: 42
 voittoja: 6
 paalupaikkoja: 6
 palkintosijoja: 21
 nopeimpia kierroksia: 7
 mestaruuksia: 1 (2010)

 Formula 1 -ura 
pienoiskuva|vasen|Di Resta Kanadan GP:ssä kaudella 2011.
Joulukuussa 2009 di Resta testasi Formula 1 -talli Force Indian autoa Jerezin radalla. Vuonna 2010 di Resta toimi Force Indian testi- ja varakuljettajana ajaen Australian, Malesian, Kiinan, Espanjan, Valencian, Britannian, Unkarin ja Italian kilpailujen perjantaiharjoituksissa.

Di Resta pestattiin Force Indian kilpakuljettajaksi kaudelle 2011 korvaten Vitantonio Liuzzin. Hänen tallikaverinaan ajoi saksalainen Adrian Sutil. Di Resta ajoi heti pisteille kauden kahdessa ensimmäisessä kilpailussa. Hänen ensimmäinen keskeytyksensä tuli Turkin osakilpailusta, ja se oli myös hänen ainoa keskeytyksensä kaudella 2011. Silverstonen kilpailun aika-ajoissa di Resta ajoi peräti kuudenteen lähtöruutuun mutta epäonnistunut varikkotaktiikka pudotti hänet pisteiltä. Singaporen kilpailussa di Resta sijoittui kuudenneksi. Di Resta saavutti kauden aikana 27 pistettä sijoittuen 13:nneksi MM-taulukossa.

pienoiskuva|vasen|Di Resta Singaporen GP:ssä kaudella 2012.
Kaudella 2012 di Resta ajoi parhaimmillaan neljänneksi Singaporen kilpailussa. Di Resta saavutti kauden aikana 46 pistettä sijoittuen sarjan 14:nneksi.

Kaudella 2013 di Resta saavutti 48 pistettä sijoittuen parhaimmillaan neljänneksi Bahrainin GP:ssä. Hän sijoittui MM-sarjassa 12:nneksi. Kauden päätteeksi di Resta ei saanut enää jatkosopimusta Formula 1 -sarjaan.

Vuonna 2016 di Resta teki paluun Formula 1 -sarjaan toimien Williams-tallin testikuljettajana jatkaen pestissä myös seuraavalla kaudella. Unkarin GP:ssä 2017 di Resta korvasi sairastuneen Felipe Massan, mutta joutui keskeyttämään kilpailun öljyvuodon takia.https://www.mtv.fi/sport/f1/uutinen/artikkeli/williams-pomo-selvittaa-massan-tilaa-varamies-taysin-kylmilta-autoon/6518946#gs.XnvC668 McLaren valitsi hänet varakuljettajakseen 70. juhlavuotiskilpailuun kaudella , jos tallin oikeat kuljettajat olisivat sairastuneet koronavirustartunnalle.

Tulokset kilpailuittain
KausiTalli1234567891011121314151617181920PisteetSijoitus2010Force India BHR  AUSTD MALTD CHNTD ESPTD MON  TUR  CAN  EURTD GBRTD GER  HUNTD BEL  ITATD SIN  JPN  KOR  BRA  ABU ––2011Force India AUS10 MAL10 CHN11 TURKesk. ESP12 MON12 CAN18† EUR14 GBR15 GER13 HUN7 BEL11 ITA8 SIN6 JPN12 KOR10 IND13 ABU9 BRA82713.2012Force India AUS10 MAL7 CHN12 BHR6 ESP14 MON7 CAN11 EUR7 GBRKesk. GER11 HUN12 BEL10 ITA8 SIN4 JPN12 KOR12 IND12 ABU9 USA15 BRA19†4614.2013Force India AUS8 MALKesk. CHN8 BHR4 ESP7 MON9 CAN7 GBR9 GER11 HUN18† BELKesk. ITAKesk. SIN20† KORKesk. JPN11 IND8 ABU6 USA15 BRA114812.2017Williams AUS  CHN  BHR  RUS  ESP  MON  CAN  AZE  AUT  GBR  HUNKesk. BEL  ITA  SIN  MAL  JPN  USA  MEX  BRA  ABU 0–

Merkkipaalut
 Nro Merkkipaalu Ajetut GP:t Osakilpailu 1 Ensimmäinen kilpailu 1 Australian GP 2011 2 Ensimmäiset MM-pisteet 1 Australian GP 2011 3 100 MM-pistettä 45 Monacon GP 2013

Lähteet
 http://www.mtv3.fi/urheilu/f1/tallitjakuskit.shtml/1703534
 14 - Paul di Resta, Iltalehti, Viitattu 25.7.2013.

Viitteet

Aiheesta muualla

Virallinen sivusto 

Luokka:Brittiläiset Formula 1 -kuljettajat
Luokka:DTM-kuljettajat
Luokka:FIA World Endurance Championship -kuljettajat
Luokka:Asian Le Mans Series -kuljettajat
Luokka:European Le Mans Series -kuljettajat
Luokka:Britannianitalialaiset
Luokka:Vuonna 1986 syntyneet
Luokka:Elävät henkilöt